chhatramani/nepal_legal_regulations_corpus_np huggingface dataset:
राष्ट्रिय सभा सदस्य निर्वाचन नियमावली २०७६ (National Assembly Member Election Regulation, 2019)

तर कुनै दलको तर्फबाट एकभन्दा बढी उम्मेदवार भएकोमा सो दलका सबै जना उम्मेदवारको तर्फबाट एउटा मतदान केन्द्रमा एक जना मात्र मतदान प्रतिनिधि रहन सक्नेछ । (२) उपनियम (१) बमोजिम मतदान प्रतिनिधि नियुक्त गर्दा मतदाता नामावली ऐन, २०७३ बमोजिम कुनै गाउँपालिका वा नगरपालिकाको अन्तिम मतदाता नामावलीमा नाम समावेश भएको व्यक्तिलाई नियुक्त गर्नु पर्नेछ । (३) उपनियम (२) बमोजिम मतदान प्रतिनिधि नियुक्त गरेको जानकारी सम्बन्धित उम्मेदवार वा निर्वाचन प्रतिनिधिले मतदान अधिकृतलाई दिनु पर्नेछ । (४) उपनियम (१) बमोजिम नियुक्त मतदान प्रतिनिधिलाई मतदान अधिकृतले परिचयपत्र दिनु पर्नेछ । (५) शान्तिपूर्ण ढङ्गबाट मतदान कार्य सम्पन्न गर्न सहयोग गर्नु तथा मतदान सम्बन्धी मुचुल्कामा सहीछाप गर्नु मतदान प्रतिनिधिको कर्तव्य हुनेछ । (६) उपनियम (१) बमोजिम नियुक्त भएको मतदान प्रतिनिधिले स्वच्छ, स्वतन्त्र र निष्पक्ष रुपमा मतदान कार्य सम्पन्न गर्ने गराउने व्यहोराको प्रतिबद्धतापत्रमा हस्ताक्षर गर्नु पर्नेछ र निर्वाचन आचारसंहिता पालना गर्नु पर्नेछ । २२. मतगणना प्रतिनिधि: (१) मतगणना सम्बन्धी कामको लागि उम्मेदवार वा निर्वाचन प्रतिनिधिले निर्वाचन अधिकृतले तोकिदिएको सङ्ख्यामा मतगणना प्रतिनिधि नियुक्त गर्न सक्नेछ । (२) उपनियम (१) बमोजिम मतगणना प्रतिनिधि नियुक्त गर्दा मतदाता नामावली ऐन, २०७३ बमोजिम कुनै गाउँपालिका वा नगरपालिकाको अन्तिम मतदाता नामावलीमा नाम समावेश भएको व्यक्तिलाई गर्नु पर्नेछ । (३) उपनियम (१) बमोजिम नियुक्त भएको मतगणना प्रतिनिधिलाई उम्मेदवार वा निर्वाचन प्रतिनिधिले जुनसुकै बखत बदर गरी अर्को मतगणना प्रतिनिधि नियुक्त गर्न सक्नेछ । (४) मतगणना प्रतिनिधिलाई मतगणनास्थलमा प्रवेश गर्नको लागि निर्वाचन अधिकृतले मतगणना प्रतिनिधि परिचयपत्र दिनु पर्नेछ । (५) शान्तिपूर्ण ढङ्गबाट मतगणना कार्य सम्पन्न गर्न सहयोग गर्नु तथा मतगणना गर्दा तयार गर्नुपर्ने मुचुल्कामा सहीछाप गर्नु मतगणना प्रतिनिधिको कर्तव्य हुनेछ । (६) उपनियम (१) बमोजिम नियुक्ति भएको मतगणना प्रतिनिधिले स्वच्छ, स्वतन्त्र र निष्पक्ष रुपमा मतगणना सम्बन्धी कार्य सम्पन्न गर्ने गराउने व्यहोराको प्रतिबद्धतापत्रमा हस्ताक्षर गर्नुपर्नेछ र निर्वाचन आचारसंहिता पालना गर्नु पर्नेछ । परिच्छेद - ६ । मतदान केन्द्र, मतपत्र र मतपेटिका । २३. मतदान केन्द्र तोक्ने: (१) आयोगले ऐनको दफा ३२ को उपदफा (१) बमोजिम मतदान केन्द्र तोक्दा निर्वाचन अधिकृतको कार्यालय रहेको जिल्लाको सदरमुकाममा सुरक्षा तथा सुविधाको दृष्टिकोणबाट उपयुक्त स्थानमा रहने गरी तोक्नु पर्नेछ । (२) उपनियम (१) बमोजिम मतदान केन्द्र तोकिएको सूचना निर्वाचन अधिकृतले आफ्नो कार्यालयमा प्रकाशन गर्नु पर्नेछ । (३) उपनियम (१) बमोजिम आयोगले मतदान केन्द्र तोक्दा निर्वाचन कार्यालयको सिफारिसको आधारमा तोक्नु पर्नेछ । (४) उपनियम (३) बमोजिम मतदान केन्द्रको सिफारिस गर्दा प्रमुख जिल्ला अधिकारीसहित सुरक्षा निकायका प्रमुख, जिल्लास्थित राजनीतिक दलका प्रतिनिधिहरूसँग छलफल तथा परामर्श गरी मतदान केन्द्र रहने उपयुक्त स्थानको पहिचान गरी गर्नु पर्नेछ । (५) उपनियम (४) बमोजिम मतदान केन्द्रको सिफारिस गर्दा सम्भव भएसम्म विद्यालय, विद्यालय परिसर भित्र नपर्ने गरी मतदान केन्द्र सिफारिस गरी आयोगमा पठाउनु पर्नेछ ।
राष्ट्रिय सभा सदस्य निर्वाचन नियमावली २०७६ (National Assembly Member Election Regulation, 2019)

(५) उपनियम (४) बमोजिम मतदान केन्द्रको सिफारिस गर्दा सम्भव भएसम्म विद्यालय, विद्यालय परिसर भित्र नपर्ने गरी मतदान केन्द्र सिफारिस गरी आयोगमा पठाउनु पर्नेछ । (६) उपनियम (१) बमोजिम मतदान केन्द्र तोक्दा प्रदेश सभाका सदस्य र गाउँपालिकाका अध्यक्ष, उपाध्यक्ष तथा नगरपालिकाका प्रमुख, उपप्रमुखको छुट्टाछुट्टै मतदान केन्द्र तोक्नु पर्नेछ । (७) मतदान केन्द्र तोक्दा अपनाउनु पर्ने अन्य आधारहरू आयोगले निर्धारण गरे बमोजिम हुनेछन् । २४. मतदान केन्द्रको क्षेत्र तोक्ने: मतदान अधिकृतले मतदान केन्द्र रहेको ठाउँको चारैतिर साधारणतया तीनसय मिटरसम्मको क्षेत्रलाई चारकिल्ला तोकी मतदान केन्द्रको क्षेत्र तोक्नेछ र त्यसको सूचना सर्वसाधारणले देख्ने गरी मतदान केन्द्रमा प्रकाशन गर्नु पर्नेछ । २५. मतदान केन्द्रमा हुने प्रवेश व्यवस्थापन गर्ने: (१) मतदान अधिकृतले मतदान केन्द्रमा भीड हुन, अनावश्यक रुपमा जमघट हुन वा कुनै गडबडी हुन नपाउने गरी मतदातालाई प्रवेश गर्ने व्यवस्था मिलाउनु पर्नेछ । (२) ऐनको दफा ४० को उपदफा (१) को खण्ड (घ) बमोजिम कुनै व्यक्तिलाई मतदान अधिकृतले मतदान केन्द्रमा प्रवेश गर्ने अनुमति दिँदा नियम ९ बमोजिमको अन्तिम मतदाता नामावलीमा नाम समावेश भएको मतदानसँग सम्बद्ध व्यक्ति यकिन गरेर प्रवेश अनुमति दिनु पर्नेछ । २६. मतपत्र: (१) आयोगले निर्वाचनको लागि उम्मेदवारको नाम र निर्वाचन चिन्ह भएको मतपत्रको व्यवस्था गर्नु पर्नेछ । (२) उपनियम (१) बमोजिम उम्मेदवारको नाम र निर्वाचन चिन्ह मतपत्रमा समावेश गर्दा देहायको क्रममा समावेश गर्नु पर्नेछ:- । (क) निर्वाचन हुनुभन्दा तत्काल अघि भएको प्रतिनिधिसभा सदस्यको निर्वाचनमा भाग लिने दलले सो निर्वाचनमा समानुपातिक निर्वाचन प्रणालीतर्फ प्राप्त गरेको मत सङ्ख्याको आधारमा त्यस्तो दलको उम्मेदवारको नाम र निर्वाचन चिन्ह, । (ख) खण्ड (क) बमोजिम प्रतिनिधिसभा सदस्यको निर्वाचनमा भाग नलिने दल निर्वाचन प्रयोजनको लागि आयोगमा दर्ता भएको क्रम बमोजिम सो दलको उम्मेदवारको नाम र निर्वाचन चिन्ह, । (ग) स्वतन्त्र उम्मेदवारको नामको वर्णानुक्रमको आधारमा त्यस्तो उम्मेदवारको नाम र निर्वाचन चिन्ह । (३) यस नियम बमोजिमको मतपत्र तयार गर्दा प्रदेश सभा सदस्यले मतदान गर्ने मतपत्रमा रहने विवरण र निर्वाचन चिन्ह तथा गाउँपालिकाको अध्यक्ष, उपाध्यक्ष, नगरपालिकाको प्रमुख, उपप्रमुखले मतदान गर्ने मतपत्रमा रहने विवरण र निर्वाचन चिन्ह अलग - अलग रङ्गको मसीले छापिनेछ । (४) यस नियम बमोजिम मतपत्र छाप्दा ऐनको दफा ३ बमोजिमका अलग - अलग समूहको लागि अलग - अलग मतपत्र छापिनेछ । (५) प्रत्येक मतपत्रको अधकट्टीमा आयोगले निर्धारण गरे बमोजिम सिलसिलेवार रुपमा क्रमसङ्ख्या राखिनेछ । (६) मतपत्रको ढाँचा, प्रकार, रङ र किसिम आयोगले निर्धारण गरे बमोजिम हुनेछ । २७. मतपत्र रुजु गर्ने: (१) निर्वाचन अधिकृतले आयोगले उपलब्ध गराएका मतपत्रहरू रुजु गर्नु पर्नेछ । त्यसरी मतपत्र रुजु गर्दा आयोगले तोकेको ढाँचामा मतपत्रहरू छापिएको छ, छैन र प्रत्येक मतपत्रमा ऐनको दफा ३ बमोजिमका सम्बन्धित समूहका सबै उम्मेदवारको नाम र निर्वाचन चिन्ह तथा मतपत्रको अधकट्टीमा क्रमसङ्ख्या स्पष्ट रुपमा उल्लेख गरिएको छ, छैन यकिन गर्नु पर्नेछ ।
राष्ट्रिय सभा सदस्य निर्वाचन नियमावली २०७६ (National Assembly Member Election Regulation, 2019)

त्यसरी मतपत्र रुजु गर्दा आयोगले तोकेको ढाँचामा मतपत्रहरू छापिएको छ, छैन र प्रत्येक मतपत्रमा ऐनको दफा ३ बमोजिमका सम्बन्धित समूहका सबै उम्मेदवारको नाम र निर्वाचन चिन्ह तथा मतपत्रको अधकट्टीमा क्रमसङ्ख्या स्पष्ट रुपमा उल्लेख गरिएको छ, छैन यकिन गर्नु पर्नेछ । (२) उपनियम (१) बमोजिम मतपत्र रुजु गर्दा कुनै मतपत्र आयोगले तोकेको ढाँचामा नभएको, मतपत्रमा कुनै उम्मेदवारको नाम छुट भएको, कुनै उम्मेदवारको नाम दोहोरिएको, मतपत्रको अधकट्टीमा क्रमसङ्ख्या उल्लेख नभएको वा अन्य कुनै किसिमको प्राविधिक त्रुटि भएको पाइएमा निर्वाचन अधिकृतले त्यस्ता मतपत्र छुट्याई सोको मुचुल्का गराई राख्नु पर्नेछ । त्यसरी छुट्याइएका मतपत्रको विवरण सम्बन्धी जानकारी निर्वाचन अधिकृतले आयोगलाई तुरुन्त दिनु पर्नेछ । २८. मतपेटिका: (१) आयोगले प्रत्येक मतदान केन्द्रमा आवश्यक सङ्ख्यामा मतपेटिकाको व्यवस्था गर्नेछ । (२) मतदान अधिकृतले मतपेटिका बुझी लिँदा त्यस्तो मतपेटिका दुरुस्त छ, छैन हेरी बुझी लिनु पर्नेछ । (३) मतदान अधिकृतले मतदान कार्य शुरु हुनुअघि उपस्थित उम्मेदवार, निर्वाचन प्रतिनिधि वा मतदान प्रतिनिधिको रोहवरमा मतपेटिका खोलेर दुरुस्त तथा रित्तो भए, नभएको देखाई जाँच गर्नु पर्नेछ । (४) उपनियम (३) बमोजिम मतपेटिका जाँच गरिसकेपछि मतदान अधिकृतले रित्तो मतपेटिकाको मतपत्र खसाल्ने प्वाल बाँकी राखी मतपेटिकाको बिर्को बन्द गरी सुरक्षण सिल लगाई आफूले सहीछाप गरी मतदान केन्द्रमा उपस्थित उम्मेदवार, निर्वाचन प्रतिनिधि वा मतदान प्रतिनिधिको सहीछाप गराई मुचुल्का तयार गर्नु पर्नेछ । (५) उपनियम (४) बमोजिम मतपेटिकाको बिर्को बन्द गरेपछि मतदान कार्य शुरु गर्दा मतदान अधिकृतले आफ्नो र मतदान केन्द्रमा उपस्थित उम्मेदवार, निर्वाचन प्रतिनिधि वा मतदान प्रतिनिधिको सहीछाप गरी गराई मुचुल्का तयार गर्नु पर्नेछ । तर, । कुनै उम्मेदवार, निर्वाचन प्रतिनिधि वा मतदान प्रतिनिधिले सहीछाप नगरेमा सोही व्यहोरा मुचुल्कामा जनाई मतदान केन्द्रमा उपस्थित अन्य दुईजना व्यक्तिको सहीछाप गराउनु पर्नेछ । २९. मतपेटिका बिग्रिएमा वा नासिएमा: (१) मतदान केन्द्रमा पठाइएको मतपेटिका बिग्रिएमा वा नासिएमा मतदान अधिकृतले उपस्थित उम्मेदवार, निर्वाचन प्रतिनिधि वा मतदान प्रतिनिधिको समेत सहीछाप गराई मुचुल्का तयार गर्नु पर्नेछ । निजहरूले सहीछाप नगरेमा मुचुल्कामा सोही व्यहोरा जनाई मतदान केन्द्रमा उपस्थित अन्य दुईजना व्यक्तिको सहीछाप गराउनु पर्नेछ र सोको जानकारी निर्वाचन अधिकृतलाई दिनु पर्नेछ । (२) उपनियम (१) बमोजिम मतपेटिका नासिएको वा बिग्रिएको जानकारी प्राप्त भएमा निर्वाचन अधिकृतले तत्काल त्यस्तो मतदान केन्द्रमा आवश्यक मतपेटिका उपलब्ध गराउनु पर्नेछ । परिच्छेद - ७ । मतदान । ३०. मतपत्र दिने: (१) मतदान केन्द्रमा मतदाता प्रवेश गरेपछि मतदान अधिकृत वा निजले खटाएको कर्मचारीले त्यस्तो मतदाताको प्रदेश सभा सदस्य वा गाउँपालिकाको अध्यक्ष, उपाध्यक्ष, नगरपालिकाको प्रमुख, उपप्रमुख पदमा रहेको परिचयपत्र वा सो पदमा निर्वाचित भएको प्रमाणपत्र हेरी निजको नाम मतदाता नामावलीमा छ, छैन र मतदाता नामावलीमा भएको व्यहोरासँग भिड्छ, भिड्दैन यकिन गर्नु पर्नेछ ।
राष्ट्रिय सभा सदस्य निर्वाचन नियमावली २०७६ (National Assembly Member Election Regulation, 2019)

यसरी जाँच गर्दा मतदाता नामावलीमा नाम समावेश भएको व्यक्ति निज नै हो भन्ने कुरामा मतदान अधिकृत विश्वस्त भएमा निजलाई मतदान गर्न मतपत्र दिनु पर्नेछ । (२) उपनियम (१) बमोजिम जाँच गर्दा कुनै मतदाताको व्यहोरामा लेखाई वा छपाईको सानोतिनो भूलचूक देखिए तापनि मतदाता नामावलीमा नाम समावेश भएको व्यक्ति निज नै हो भन्ने कुरामा मतदान अधिकृत विश्वस्त भएमा त्यस्तो मतदातालाई मतदान गर्न मतपत्र दिनु पर्नेछ । (३) उपनियम (१) वा (२) बमोजिम मतदातालाई मतदान गर्न मतपत्र दिनु अघि मतदान अधिकृतले त्यस्तो मतपत्रमा अनिवार्य रुपमा दस्तखत गर्नुपर्ने कर्तव्य हुनेछ र मतपत्र दिँदा मतपत्रमा दस्तखत भएको छ, छैन यकिन गरेर दिनु पर्नेछ । (४) उपनियम (१) वा (२) बमोजिम मतदातालाई मतपत्र दिएपछि मतदाता नामावलीमा निजले मतदान गरेको व्यहोरा जनाउने सङ्केत गर्नु पर्नेछ । (५) उपनियम (४) बमोजिम मतदाता नामावलीमा सङ्केत जनाइसकेपछि मतपत्रको अधकट्टीमा मतदाताको सहीछाप गराई मतदातालाई मतपत्र दिनु पर्नेछ । (६) यस नियम बमोजिम मतदातालाई मतपत्र दिनु अघि आयोगले तोके बमोजिम निजको औंलाको नङ र मासुको जोर्नीमा नउड्ने मसी भएको मार्कर पेनले चिन्ह लगाई दिनु पर्नेछ । ३१. मतदान गर्ने तरीका: (१) मतदाताले मतपत्र लिएपछि मतदान अधिकृतको दस्तखत र आफूले मतसङ्केत गर्ने चिन्ह मतपत्रमा छ, छैन यकिन गरी मतसङ्केत गर्ने गोप्य स्थानमा गई ऐनको दफा ३ बमोजिमको सम्बन्धित समूहको आफूले रोजेको कुनै एकजना उम्मेदवारको नाम तथा निर्वाचन चिन्ह रहेको मतसङ्केत गर्ने कोठामा स्वस्तिक ( 卐 ) छाप लगाई मतसङ्केत गर्नु पर्नेछ । (२) उपनियम (१) बमोजिम मतसङ्केत गरेपछि सो मतसङ्केत नदेखिने गरी मतपत्र पट्याई आयोगले तोकेको मतपेटिकाभित्र खसाल्नु पर्नेछ । (३) मतसङ्केत गर्ने गोप्य स्थानमा एक पटकमा एकजना मतदातालाई मात्र प्रवेश गर्न दिनु पर्नेछ । (४) कुनै मतदाता मतसङ्केत गर्ने गोप्य स्थानमा मतपत्रमा मतसङ्केत गर्ने र मतपत्र पट्याउन लाग्ने समयभन्दा बढी समयसम्म बसेको छ भन्ने मतदान अधिकृतलाई लागेमा निजले सो गोप्य स्थानको निरीक्षण गर्न र त्यहाँ रहेको मतदातालाई बाहिर पठाउन सक्नेछ । (५) कुनै मतदाताले मतपत्र बुझी लिएपछि मतदान नगर्ने निश्चय गरेमा सो मतपत्र मतदान अधिकृतलाई फिर्ता दिनु पर्नेछ । (६) उपनियम (५) बमोजिम कसैले मतदान नगरी मतपत्र फिर्ता गरेमा मतदान अधिकृतले सोको अभिलेख राखी त्यस्तो मतपत्र छुट्टै खामबन्दी गरी राख्नु पर्नेछ । (७) मतदान अधिकृतले मतदानका लागि तोकिएको समयभित्र मतदान केन्द्रभित्र प्रवेश गरिसकेको मतदातालाई मतदान गर्ने समय समाप्त भए तापनि मतदान गर्न अनुमति दिनु पर्नेछ । ३२. विद्युतीय उपकरणको प्रयोग: (१) यस नियमावलीमा अन्यत्र जुनसुकै कुरा लेखिएको भए तापनि मतदान गर्ने प्रयोजनका लागि कुनै वा सबै प्रदेशमा आयोगले विद्युतीय उपकरणको प्रयोग गर्ने व्यवस्था गर्न सक्नेछ । (२) उपनियम (१) बमोजिम आयोगले विद्युतीय उपकरण प्रयोग गर्ने व्यवस्था गरेको प्रदेशमा मतदाताले मतदान गर्दा विद्युतीय उपकरणको प्रयोग गर्नु पर्नेछ । (३) विद्युतीय उपकरण प्रयोग गर्ने कार्यविधि आयोगले निर्धारण गरे बमोजिम हुनेछ ।
राष्ट्रिय सभा सदस्य निर्वाचन नियमावली २०७६ (National Assembly Member Election Regulation, 2019)

(२) उपनियम (१) बमोजिम आयोगले विद्युतीय उपकरण प्रयोग गर्ने व्यवस्था गरेको प्रदेशमा मतदाताले मतदान गर्दा विद्युतीय उपकरणको प्रयोग गर्नु पर्नेछ । (३) विद्युतीय उपकरण प्रयोग गर्ने कार्यविधि आयोगले निर्धारण गरे बमोजिम हुनेछ । ३३. मतपेटिका बन्द गर्ने: (१) मतदान अधिकृतले मतदानको काम समाप्त भएपछि मतपेटिकामा मतपत्र खसाल्ने प्वाल आयोगद्वारा निर्धारित तरिका बमोजिम बन्द गरी सुरक्षणसिल लगाई आफूले सहीछाप गरी मतदान केन्द्रमा उपस्थित उम्मेदवार, निर्वाचन प्रतिनिधि वा मतदान प्रतिनिधिको सहीछाप गराई मुचुल्का तयार गर्नु पर्नेछ । (२) उपनियम (१) बमोजिम तयार गरिएको मुचुल्कामा उम्मेदवार, निर्वाचन प्रतिनिधि वा मतदान प्रतिनिधिले सहीछाप नगरेमा सोही व्यहोरा जनाई मतदान केन्द्रमा उपस्थित अन्य दुईजना व्यक्तिको सहीछाप गराउनु पर्नेछ । ३४. मतपत्रको फाँटवारी राख्ने: मतदानको कार्य सम्पन्न भएपछि मतदान अधिकृतले प्रयोग भएका र प्रयोग नभएका मतपत्रको फाँटवारी तयार गरी राख्नु पर्नेछ । ३५. बाँकी मतपत्र र कागजात सिलबन्दी गर्ने: मतदानको कार्य सम्पन्न भएपछि मतदान अधिकृतले देहायका मतपत्र र अन्य कागजात छुट्टाछुट्टै खाममा सिलबन्दी गरी खामको बाहिर सोको विवरण उल्लेख गर्नु पर्नेछ र सो खाममा आफूले सहीछाप गरी मतदान केन्द्रमा उपस्थित उम्मेदवार, निर्वाचन प्रतिनिधि वा मतदान प्रतिनिधिको समेत सहीछाप गराई मुचुल्का तयार गर्नु पर्नेछ । सो खाममा उम्मेदवार, निर्वाचन प्रतिनिधि वा मतदान प्रतिनिधिले सहीछाप नचाहेमा मतदान केन्द्रमा उपस्थित अन्य दुईजना व्यक्तिको सहीछाप गराउनु पर्नेछ:- । (क) प्रयोग नभएका मतपत्र, । (ख) रद्द गरिएका मतपत्र, । (ग) मतपेटिका बाहिर रहेका मतपत्र, । (घ) मत नदिने निश्चय गरी मतदाताले मतदान अधिकृतलाई फिर्ता दिएका मतपत्र, । (ङ) निविदा मतपत्र, । (च) प्रयोग भएका मतपत्रका अधकट्टी, । (छ) आयोग वा निर्वाचन अधिकृतको निर्देशन अनुसार सिलबन्दी गरी राख्नुपर्ने अन्य कुनै कागजात । ३६. मतपेटिका र निर्वाचन सम्बन्धी कागजात बुझाउने: (१) मतदान अधिकृतले मतदान कार्य सम्पन्न भएपछि नियम ३३ बमोजिम सुरक्षणसिल लगाईएका मतपेटिका, नियम ३५ बमोजिमका मतपत्र तथा निर्वाचन सम्बन्धी कागजात राखेका सिलबन्दी खाम र अन्य निर्वाचन सामग्री तथा कागजात जतिसक्दो चाँडो सुरक्षित रुपमा निर्वाचन अधिकृतलाई बुझाउनु पर्नेछ । (२) उपनियम (१) बमोजिम मतपेटिका, निर्वाचन सम्बन्धी सामग्री तथा कागजात बुझेपछि निर्वाचन अधिकृतले मतदान अधिकृतलाई सोको भरपाई दिनु पर्नेछ । ३७. मतपेटिका जाँच गर्ने: (१) निर्वाचन अधिकृतले उपस्थित उम्मेदवार, निर्वाचन प्रतिनिधि वा मतदान प्रतिनिधिको रोहवरमा मतपत्र रहेको मतपेटिकाको देहाय बमोजिम जाँच गर्नु पर्नेछ:- । (क) प्रत्येक मतदान केन्द्रको मतपेटिका खोलिएको वा फोरिएको छ, छैन, । (ख) मतपेटिकामा मतदान केन्द्रको नाम, सङ्केत सङ्ख्या र मतपेटिकाको सङ्ख्या उल्लेख गरिएको छ, छैन, । (ग) मतपेटिका बन्द गरेको ठाउँमा लगाइएको सुरक्षणसिल दुरुस्त छ, छैन । (२) निर्वाचन अधिकृतले उपनियम (१) बमोजिम मतपेटिका जाँच गरेको मुचुल्का गराई राख्नु पर्नेछ । (३) उपनियम (१) बमोजिम मतपेटिका जाँच गर्दा कुनै कैफियत देखिएमा सोही व्यहोरा खुलाई मुचुल्का तयार गराई आफूले सहीछाप गरी उपस्थित उम्मेदवार, निर्वाचन प्रतिनिधि वा मतदान प्रतिनिधिको सहीछाप गराई राख्नु पर्नेछ ।
राष्ट्रिय सभा सदस्य निर्वाचन नियमावली २०७६ (National Assembly Member Election Regulation, 2019)

(२) निर्वाचन अधिकृतले उपनियम (१) बमोजिम मतपेटिका जाँच गरेको मुचुल्का गराई राख्नु पर्नेछ । (३) उपनियम (१) बमोजिम मतपेटिका जाँच गर्दा कुनै कैफियत देखिएमा सोही व्यहोरा खुलाई मुचुल्का तयार गराई आफूले सहीछाप गरी उपस्थित उम्मेदवार, निर्वाचन प्रतिनिधि वा मतदान प्रतिनिधिको सहीछाप गराई राख्नु पर्नेछ । यसरी मुचुल्का तयार भएपछि त्यस्ता मतपेटिका सुरक्षित स्थानमा राख्नु पर्नेछ । परिच्छेद - ८ । मतगणना र निर्वाचन परिणाम । ३८. निर्धारित समयमा मतगणना प्रारम्भ गर्ने: (१) निर्वाचन अधिकृतले ऐनको दफा ४८ बमोजिम प्रकाशित सूचनामा तोकिएको स्थान, मिति र समयमा उपस्थित उम्मेदवार, निर्वाचन प्रतिनिधि वा मतगणना प्रतिनिधिको रोहवरमा मतगणना प्रारम्भ गर्नु पर्नेछ । तर, उम्मेदवार, निर्वाचन प्रतिनिधि वा मतगणना प्रतिनिधि उपस्थित नभएको कारणबाट मतगणना प्रारम्भ गर्न बाधा पर्ने छैन । (२) निर्वाचन अधिकृतले मतगणना प्रारम्भ गरेको मुचुल्का गराई राख्नु पर्नेछ । (३) यस नियम बमोजिम मतगणना प्रारम्भ भएको जानकारी निर्वाचन अधिकृतले आयोगलाई तुरुन्त दिनु पर्नेछ । ३९. मतगणना: (१) नियम ३८ बमोजिम मतगणना प्रारम्भ भएको मुचुल्का गरिसकेपछि मतपेटिकामा लगाएको सुरक्षणसिल तोडी मतपेटिकामा रहेका सबै मतपत्रहरू गणना गर्ने स्थानमा खन्याउनु पर्नेछ । (२) मतगणना गर्दा बदर मतपत्र र सदर मतपत्रहरू छुट्याई अलग - अलग राख्नु पर्नेछ । (३) उपनियम (२) बमोजिम छुट्याइएका मतपत्रमध्ये सबैभन्दा पहिले बदर मतपत्र र त्यसपछि सदर मतपत्र गणना गरी त्यस्ता मतपत्रको सङ्ख्या यकिन गरी सम्बन्धित मतदान केन्द्रमा खसेको मतपत्रको कुल सङ्ख्या उल्लेख गरी मुचुल्का बनाउनु पर्नेछ । (४) निर्वाचन अधिकृत वा निजले खटाएको कर्मचारीले मतगणना गर्दा सदर वा बदर मतपत्र उम्मेदवार, निर्वाचन प्रतिनिधि वा मतगणना प्रतिनिधिलाई देखाउनु पर्नेछ । तर, सो मतपत्र निजलाई छुन वा समाउन दिनु हुँदैन । (५) सम्बन्धित प्रदेशको सबै मतदान केन्द्रको मतगणनाको कार्य सम्पन्न भईसकेपछि निर्वाचन अधिकृतले मतगणनाको तालिका तयार गर्नु पर्नेछ । यसरी तालिका तयार गरेपछि सोको मुचुल्का गराई राख्नु पर्नेछ । (६) निर्वाचन अधिकृतले गणना गरिसकेका मतपत्रमध्ये सदर र बदर मतपत्र छुट्टाछुट्टै खाम वा थैलोमा सिलबन्दी गरी राख्नु पर्नेछ । यसरी सिलबन्दी गर्दा आफूले सहीछाप गरी उम्मेदवार, निर्वाचन प्रतिनिधि वा मतगणना प्रतिनिधिले सहीछाप गर्न चाहेमा निजहरूलाई समेत सहीछाप गर्न दिनु पर्नेछ । (७) मतगणनाको कार्य सम्पन्न भएपछि निर्वाचन अधिकृतले मतगणना कार्य सम्पन्न भएको मुचुल्का गर्नु पर्नेछ र सो मुचुल्कामा आफूले सहीछाप गरी मतगणनास्थलमा उपस्थित उम्मेदवार, निर्वाचन प्रतिनिधि वा मतगणना प्रतिनिधिको समेत सहीछाप गराउनु पर्नेछ । (८) यस नियम बमोजिम तयार गरिएको मुचुल्का वा मतगणना तालिकामा उम्मेदवार, निर्वाचन प्रतिनिधि वा मतगणना प्रतिनिधिले सहीछाप नगरेमा सोही व्यहोरा जनाई मतगणना स्थलमा उपस्थित अन्य दुईजना व्यक्तिको सहीछाप गराउनु पर्नेछ । ४०. छुट्टा छुट्टै मतगणना गर्ने: नियम ३९ बमोजिम मतगणना गर्दा ऐनको दफा ३ बमोजिमका समूहको छुट्टाछुट्टै मतगणना गर्नु पर्नेछ ।
राष्ट्रिय सभा सदस्य निर्वाचन नियमावली २०७६ (National Assembly Member Election Regulation, 2019)

४०. छुट्टा छुट्टै मतगणना गर्ने: नियम ३९ बमोजिम मतगणना गर्दा ऐनको दफा ३ बमोजिमका समूहको छुट्टाछुट्टै मतगणना गर्नु पर्नेछ । ४१. निर्वाचन परिणामको घोषणा: निर्वाचन अधिकृतले मतगणना गर्दा प्रदेश सभा सदस्यले दिएको मत र गाउँपालिकाका अध्यक्ष, उपाध्यक्ष, नगरपालिकाका प्रमुख, उपप्रमुखले दिएको मत अलग - अलग गणना गरी ऐनको दफा ५६ बमोजिमको मतभारले गुणन गरी दुवै प्रकारका मतपत्रबाट पाएको मत जोडी उम्मेदवारले पाएको कुल मत यकिन गर्नु पर्नेछ र ऐनको दफा ३ बमोजिमको सम्बन्धित समूहको लागि भएको निर्वाचनमा सबैभन्दा बढी मत पाउने उम्मेदवारलाई निर्वाचित भएको घोषणा गर्नु पर्नेछ । ४२. प्रतिवेदन दिनु पर्ने: निर्वाचन अधिकृतले निर्वाचनको परिणाम प्रकाशन गरिसकेपछि देहाय बमोजिमको विवरण समावेश भएको प्रतिवेदन तयार गरी आयोग समक्ष पेश गर्नु पर्नेछ:- । (क) मतदाताको सङ्ख्या, । (ख) उम्मेदवारको विवरण, । (ग) खसेको कुल मत सङ्ख्या, । (घ) सदर र बदर मत सङ्ख्या, । (ङ) प्रत्येक उम्मेदवारले प्राप्त गरेको मत सङ्ख्या, । (च) निर्वाचित उम्मेदवारको विवरण, । (छ) निर्वाचनमा खटिएका कर्मचारीको विवरण, । (ज) निर्वाचनमा भएको खर्चको विवरण, । (झ) आयोगले तोकेको अन्य विवरण । परिच्छेद-९ । विविध । ४३. निविदा मतपत्र दिने कार्यविधि: (१) कुनै मतदाताले आफ्नो नामबाट अरु कसैले मतपत्र लिई सकेको वा मतदान गरिसकेको तर आफू नै वास्तविक मतदाता हो भनी दाबी गर्न चाहेमा निजले मतदान अधिकृत समक्ष आफू प्रदेश सभा सदस्य वा गाउँपालिकाको अध्यक्ष, उपाध्यक्ष, नगरपालिकाको प्रमुख वा उपप्रमुख पदमा रहेको परिचयपत्र वा सो पदमा निर्वाचित भएको प्रमाणपत्र संलग्न राखी आफू नै वास्तविक मतदाता भएको दाबी गर्न सक्नेछ । (२) उपनियम (१) बमोजिम दाबी गरिएको अवस्थामा मतदान अधिकृतले दाबीकर्ताको दाबी बमोजिम निज वास्तविक मतदाता हो होइन भन्ने कुरा यकिन गर्नुपर्नेछ । दाबीकर्ताले आफू प्रदेश सभा सदस्य वा गाउँपालिकाको अध्यक्ष, उपाध्यक्ष, नगरपालिकाको प्रमुख, उपप्रमुख पदमा रहेको परिचयपत्र वा सो पदमा निर्वाचित भएको प्रमाणपत्र प्रस्तुत गरेमा सोको प्रतिलिपि मतदान अधिकृतले लिनुपर्नेछ । (३) उपनियम (१) बमोजिम प्रमाणबाट दाबीकर्ता वास्तविक मतदाता हो भन्ने कुरामा मतदान अधिकृत विश्वस्त भएमा मतदान अधिकृतले सो कुरा जनाई अभिलेख राखी निर्णय गर्नुपर्नेछ । (४) उपनियम (३) बमोजिम निर्णय गरेपछि मतदान अधिकृतले निविदा मतपत्रको लगत तयार गरी सो लगतमा दाबीकर्ताको सहीछाप समेत गराई मतपत्रमा मतदान अधिकृतले सही गर्ने ठाउँको बायाँतिरको खाली ठाउँमा “निविदा मतपत्र” लेखी सो मतपत्र दाबीकर्ता मतदातालाई मतसङ्केत गर्न दिनुपर्नेछ । (५) उपनियम (३) बमोजिम दिइएको मतपत्र दाबीकर्ता मतदाताले नियम ३१ को उपनियम (१) र (२) बमोजिम मतसङ्केत गरी सो मतपत्र छुट्टै खामबन्दी गर्न मतदान अधिकृतलाई दिनुपर्नेछ । (६) उपनियम (५) बमोजिम दाबीकर्ता मतदाताले दिएको मतपत्र मतपेटिकाभित्र नखसाली निविदा मतपत्र राख्ने छुट्टै खाममा राख्नुपर्नेछ र त्यस्तो खाम मतदान अधिकृतले आफ्नो जिम्मामा राख्नुपर्नेछ । (७) मतदान अधिकृतले दाबीकर्ताको विवरण, दाबीकर्ताको प्रमाणको विवरण र निर्णय समेतको छुट्टै अभिलेख राख्नुपर्नेछ ।
राष्ट्रिय सभा सदस्य निर्वाचन नियमावली २०७६ (National Assembly Member Election Regulation, 2019)

(६) उपनियम (५) बमोजिम दाबीकर्ता मतदाताले दिएको मतपत्र मतपेटिकाभित्र नखसाली निविदा मतपत्र राख्ने छुट्टै खाममा राख्नुपर्नेछ र त्यस्तो खाम मतदान अधिकृतले आफ्नो जिम्मामा राख्नुपर्नेछ । (७) मतदान अधिकृतले दाबीकर्ताको विवरण, दाबीकर्ताको प्रमाणको विवरण र निर्णय समेतको छुट्टै अभिलेख राख्नुपर्नेछ । ४४. अयोग्यता सम्बन्धी उजुरी: ऐन तथा यस नियमावली बमोजिम निर्वाचित कुनै व्यक्ति सो पदको लागि अयोग्य रहेको भनी त्यस्तो पदमा उम्मेदवारी दिएको कुनै व्यक्तिले निर्वाचन परिणाम घोषणा भएको पैंतीस दिनभित्र आफैंले वा वारिस मार्फत सर्वोच्च अदालतको संवैधानिक इजलासमा उजुरी दिन सक्नेछ । ४५. जफत भएको धरौटी दाखिला गर्ने: ऐनको दफा ६४ बमोजिम जफत भएको धरौटी रकम निर्वाचन कार्यालयले सङ्घीय सञ्चित कोषमा दाखिला गरी सोको बैङ्क भौचर स्रेस्तासाथ राख्नुपर्नेछ । ४६. निर्वाचन प्रचार प्रसार खर्च: (१) निर्वाचनमा उम्मेदवारले अनुसूची-१ बमोजिमको हद भन्दा बढी नहुने गरी खर्च गर्नुपर्नेछ । (२) उपनियम (१) बमोजिम गरेको खर्चको विवरण शीर्षक अनुसार अनुसूची-२ बमोजिम तयार गरी निर्वाचन परिणाम घोषणा भएको मितिले तीस दिनभित्र आयोग वा सम्बन्धित निर्वाचन कार्यालयमा पठाउनुपर्नेछ । (३) यस नियम बमोजिम निर्वाचन प्रचार प्रसार खर्चको विवरण नबुझाउने उम्मेदवारलाई आयोगले निर्वाचन आयोग सम्बन्धी प्रचलित सङ्घीय कानून बमोजिम जरिवाना गर्नेछ । ४७. मुचुल्काको ढाँचा: यस नियमावली बमोजिम तयार गर्नुपर्ने मुचुल्काको ढाँचा आयोगद्वारा स्वीकृत निर्देशिकामा निर्धारण गरिए बमोजिम हुनेछ । ४८. खारेजी र बचाउ: (१) राष्ट्रिय सभा सदस्य निर्वाचन नियमावली, २०७४ खारेज गरिएको छ । (२) राष्ट्रिय सभा सदस्य निर्वाचन नियमावली, २०७४ बमोजिम भए गरेका काम कारबाहीहरू यसै नियमावली बमोजिम भए गरेको मानिनेछ । अनुसूची-१ । (नियम ४६ को उपनियम (१) सँग सम्बन्धित) । राष्ट्रिय सभा सदस्य निर्वाचनको खर्च सीमा । १. राष्ट्रिय सभा सदस्य निर्वाचनमा उम्मेदवारले तीन लाख पचास हजार रुपैयाँसम्म खर्च गर्न सक्नेछ । २. प्रकरण १ मा उल्लिखित खर्च देहायका शीर्षकमा गर्न सकिनेछ:- । क्र.सं. खर्च शीर्षक खर्च रकम (रुपैयाँमा) । १. मतदाता नामावली खरिद १,००० । - । २. सवारी साधन/घोडा ७०,००० । - । ३. सवारी इन्धन (घोडा प्रयोग गरिएकोमा दाना समेत) १०,००० । - । ४. प्रचार प्रसार सामग्री १४,५०० । - । ५. ढुवानी १०,००० । - । ६. गोष्ठी/अन्तरक्रिया १,००,००० । - । ७. अन्य प्रचार-प्रसार, छापा एवं विद्युतीय माध्यम १४,५०० । - । ८. कार्यालय सञ्चालन ७०,००० । - । ९. प्रतिनिधि परिचालन ३०,००० । - । १०. विविध ३०,००० । - । जम्मा ३,५०,००० । - । अनुसूची-२ । (नियम ४६ को उपनियम (२) सँग सम्बन्धित) । निर्वाचन खर्चको विवरण । श्री निर्वाचन आयोग, । काठमाडौँ । श्री निर्वाचन कार्यालय, । जिल्ला । राष्ट्रिय सभा सदस्य निर्वाचन अन्तर्गत प्रदेश नं. बाट राष्ट्रिय सभा सदस्य पदको लागि (उम्मेदवारको नाम, थर) उम्मेदवार भएकोमा सो सम्बन्धमा मैले/निज उम्मेदवारले गरेको सम्पूर्ण खर्चको विवरण राष्ट्रिय सभा सदस्य निर्वाचन ऐन, २०७५ को दफा ६५ तथा आयोगद्वारा स्वीकृत निर्वाचन आचार संहिता बमोजिम प्रस्तुत गरेको छु । निर्वाचन खर्चको विवरण देहाय बमोजिम छ:- । क्र.सं. खर्चको शीर्षक कार्य परिमाण खर्चको रकम कैफियत । १. मतदाता नामावली खरिद । २. सवारी साधन/घोडा ।